Diari Oficial de la Generalitat Valenciana


Sumari del DOGV 5861, del 01-10-2008 (2008/10681)

RESOLUCIÓ de 19 de setembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni específic de col·laboració, per a l'any 2008, entre el Ministeri de Medi Ambient i Medi Rural i Marí, i la Generalitat, a través de la Conselleria d' Agricultura, Pesca i Alimentació, en matèria d'estadística i informació agrària, pesquera i alimentària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5861

Data del DOGV
:   01-10-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10545


Data del document
:   19-09-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * estadística regional
    * tecnologia alimentària
    * estadística agrària
    * cooperació administrativa
    * administració central
    * estadística pesquera

RESOLUCIÓ de 19 de setembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni específic de col·laboració, per a l'any 2008, entre el Ministeri de Medi Ambient i Medi Rural i Marí, i la Generalitat, a través de la Conselleria d' Agricultura, Pesca i Alimentació, en matèria d'estadística i informació agrària, pesquera i alimentària. [2008/10025]  
El Ministeri de Medi Ambient i Medio Rural i Marí, i la Generalitat, a través de la Conselleria d'Agricultura, Pesca i Alimentació han subscrit, després de la tramitació prèvia reglamentària, el 27 d'agost de 2008, el conveni específic de col·laboració, per a l'any 2008, en matèria d'estadística i informació agrària, pesquera i alimentària.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1110/2008, i que figura com a annex d'esta resolució.  
Valencia, 19 de setembre de 2008.- El director general de Relacions amb les Corts i Secretariat del Consell: Ángel Mompó Romero.  
Conveni específic de col·laboració, per a l'any 2008, entre el Ministeri de Medi Ambient i Medi Rural i Marí, i la Generalitat, a través de la Conselleria d'Agricultura, Pesca i Alimentació, en matèria d'estadística i informació agrària, pesquera i alimentària.  
Madrid, 27 d'agost de 2008  
Reunits  
D'una part, Santiago Menéndez de Luarca, subsecretari de Medi Ambient i Medi Rural i Marí en virtut del Reial Decret 490/2008, de 14 d'abril, pel qual se'n disposa el nomenament, en nom i representació del departament esmentat, d'acord amb les atribucions delegades en l'article 2 de l'Orde ARM/1158/2008, de 24 d'abril (Boletín Oficial del Estado de 25 d'abril), de delegació d'atribucions en el Ministeri de Medi Ambient i Medi Rural i Marí.  
D'una altra part, Maritina Hernández Miñana, consellera d'Agricultura, Pesca i Alimentació de la Generalitat, en virtut del Decret número 8/2007, de 28 de juny, pel qual se'n disposa el nomenament, i fent ús de les atribucions que li han sigut conferides per acord del Consell, amb data 13 de juny de 2008.  
Les dos parts es reconeixen prou capacitat jurídica per a subscriure este conveni específic de col·laboració i, a este efecte,  
Exposen  
Primer. Que el Ministeri de Medi Ambient i Medi Rural i Marí actua d'acord amb l'article 149.1.31 de la Constitució espanyola, que reserva de forma exclusiva a l'Estat la competència en matèria d'estadística per a fins estatals.  
Segon. Que la Comunitat Valenciana ha assumit la competència exclusiva sobre les estadístiques d'interés de la Generalitat, de conformitat amb el que es preveu en l'article 49.1.32 del seu Estatut d'Autonomia (en la redacció feta en la Llei Orgànica 1/2006, d'11 d'abril).  
Tercer. Que hi ha una creixent trajectòria de cooperació en matèria d'elaboració d'estadístiques agroalimentàries entre l'administració de l'Estat i la de la Comunitat Valenciana en l'àmbit de les seues competències respectives. Esta cooperació s'ha materialitzat per mitjà de la subscripció, amb data 23 de desembre de 2004, d'un conveni marc de col·laboració en matèria d'estadística i informació agrària, pesquera i alimentària.   
Quart. Que en este conveni marc es preveu en la seua clàusula tercera, la subscripció anual de convenis específics de col·laboració a fi de concretar les funcions programades entre les parts per a cada exercici.  
Cinqué. Que les parts consideren convenient instrumentar per mitjà del present conveni la col·laboració interadministrativa per a establir les tècniques que compatibilitzen i facen possible el màxim aprofitament de les operacions estadístiques agràries, pesqueres i alimentàries acordades per les dos instàncies.  
La finalitat dels treballs que es realitzen a partir de les estadístiques elaborades per la Conselleria d'Agricultura, Pesca i Alimentació és establir una única font de recollida d'informació que evite duplicitats i minimitze el cost que suposa l'execució del Programa d'Estadístiques Agroalimentàries, a més d'aconseguir una estadística agrària amb prou grau de cobertura, fiabilitat i oportunitat, d'acord amb els estàndards exigits per la normativa nacional i el cabal comunitari directament aplicable.  
Sisé. Que en l'apartat 1 de l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'habilita l'administració general de l'Estat i els òrgans de govern de les comunitats autònomes per a celebrar convenis de col·laboració entre si i en l'àmbit de les seues competències respectives.  
Conseqüentment, les parts estan habilitades per a la subscripció d'este conveni específic, el qual quedarà fora de l'àmbit d'aplicació de la Llei 30/2007, de 30 octubre, de Contractes del Sector Públic, excepte per a la resolució dels dubtes i de les llacunes que puguen presentar-se, i en este cas s'aplicaran els principis del dit text legal.   
Per tot això que s'ha exposat, les parts subscriuen el present conveni específic de col·laboració, amb subjecció a les següents:  
Clàusules  
Primera. Objecte  
El present conveni específic de col·laboració té per objecte establir l'acció conjunta de les parts firmants en matèria d'estadística i informació agrària, pesquera i alimentària per a dur a terme, durant l'any 2008, les funcions necessàries relatives a la captació de dades en explotacions agràries, establiments, empreses industrials i mercats de productes agraris, com també la seua gravació i validació, en l'àmbit territorial de la Comunitat Valenciana, per a l'execució del Programa d'Estadístiques Agroalimentàries de 2008.  
Segona. Actuacions  
1. Les dos parts es comprometen al desenvolupament de les actuacions següents:   
a) Aprovació i execució del pla específic anual d'actuació conjunta de les dos administracions en matèria d'estadística agroalimentària, actuant cada una en l'àmbit de les seues competències respectives en el desenvolupament dels plans esmentats.  
b) Establiment d'objectius d'interés comú per a la realització coordinada i conjunta de les estadístiques agroalimentàries, en l'àmbit de les seues competències respectives.  
2. La Conselleria d'Agricultura, Pesca i Alimentació de la Comunitat Valenciana es compromet a realitzar les actuacions següents:  
- Les operacions estadístiques necessàries per a l'execució del seu programa anual d'estadístiques agroalimentàries en l'exercici de la seua competència exclusiva sobre les estadístiques d'interés de la Generalitat.  
- Donar cobertura pressupostària a les esmentades operacions estadístiques amb la quantitat de quatre-cents huitanta mil euros (480.000,00 euros), a càrrec de l'aplicació pressupostària 16.33.77.986.44.3, línia 3302, del pressupost de la Generalitat per a l'any 2008.   
- Realitzar, a partir de les operacions estadístiques assenyalades en l'apartat anterior, les operacions estadístiques recollides en l'annex sobre característiques metodològiques que permeten l'execució del Programa d'Estadístiques Agroalimentàries de 2008 i entregar els resultats obtinguts al Ministeri de Medi Ambient i Medi Rural i Marí, segons les metodologies previstes en l'annex adjunt a este conveni específic i els calendaris que s'establisquen.  
3. El Ministeri de Medi Ambient i Medi Rural i Marí es compromet a realitzar les actuacions següents:  
- La integració de les operacions en matèria d'estadística i informació agrària, pesquera i alimentària realitzades per la Comunitat Valenciana, recollides en l'annex sobre característiques metodològiques, per a l'execució del Programa d'Estadístiques Agroalimentàries de 2008.  
- Finançar amb la quantitat de dos-cents setanta-huit mil quatre-cents quaranta-tres euros (278.443,00 euros) la part dels treballs que ha de realitzar la Comunitat Valenciana conduents a l'execució del Programa d'Estadístiques Agroalimentàries de 2008.  
Tercera. Finançament i forma de pagament  
El Ministeri de Medi Ambient i Medi Rural i Marí abonarà a la Comunitat Valenciana la quantitat de dos-cents setanta-huit mil quatre-cents quaranta-tres euros (278.443,00 euros) per les funcions realitzades, d'acord amb el que es preveu en la clàusula segona, a càrrec de l'aplicació pressupostària 03.72.931S.657.33, del programa 411M.  
El pagament de la quantitat esmentada es realitzarà per mitjà de transferència al compte bancari amb el codi 2365.4760.42.5035947234, després de la comprovació de les funcions realitzades per la comunitat autònoma, d'acord amb el règim de pagaments següent:  
a) El 70 per cent de l'import global, cent noranta-quatre mil nou-cents deu euros amb deu cèntims (194.910,10 euros), després de la firma d'este conveni, i una vegada comprovades les funcions referides i certificada la seua conformitat pel Ministeri.  
b) El 30 per cent de l'import global, huitanta-tres mil cinc-cents trenta-dos euros amb noranta cèntims (83.532,90 euros), amb data de referència 30 de novembre de 2008, després de la recepció de conformitat pel Ministeri.  
Quarta. Duració  
Este conveni produirà efecte des del dia de la seua firma i fins al 31 de desembre de 2008.  
Cinquena. Resolució  
Este conveni específic podrà ser resolt d'acord mutu entre les parts o per decisió motivada d'una, que haurà de comunicar-se per escrit a l'altra part almenys amb tres mesos d'antelació.  
Sisena. Jurisdicció  
El present conveni específic de col·laboració es formalitza de conformitat amb les disposicions dels articles 6 a 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i té la naturalesa dels previstos en l'article 4.1c de la Llei 30/2007, de 30 d'octubre, de Contractes del Sector Públic, i se li aplicaran, si no hi ha normes específiques, els principis del dit text legal per a resoldre els dubtes i les llacunes que puguen produir-se.  
Atesa la naturalesa juridicoadministrativa d'este conveni, l'orde jurisdiccional contenciós administratiu serà el competent per a resoldre les qüestions litigioses que puguen suscitar-se entre les parts durant l'execució del conveni.  
I, en prova de conformitat, i per a la constància deguda de tot allò que s'ha convingut, les parts firmen este conveni específic de col·laboració en tres exemplars i en tots els fulls, al lloc i en la data indicats a l'inici.  
El subsecretari de Medi Ambient i Medi Rural i Marí: Santiago Menéndez de Luarca.  
La consellera d'Agricultura, Pesca i Alimentació de la Generalitat: Maritina Hernández Miñana.  
ANNEX  
LLISTA GENERAL D'OPERACIONS ESTADÍSTIQUES I CARACTERÍSTIQUES METODOLÒGIQUES  
(Conveni específic de col·laboració Ministeri de Medi Ambient i Medi Rural i Marí - CCAA / 2008)  
  
MARM: Ministeri de Medi Ambient, Medi Rural i Marí  
PEN: Pla Estadístic Nacional  
ANEXO  
LISTADO GENERAL DE OPERACIONES ESTADÍSTICAS Y CARACTERÍSTICAS METODOLÓGICAS  
(Convenio Específico de Colaboración Ministerio de Medio Ambiente, y Medio Rural y Marino - CC.AA. / 2008)  
  
MARM: Ministerio de Medio Ambiente, Medio Rural y Marino  
PEN: Plan Estadístico Nacional